
Savjet mladih Grada Crikvenice
Crikvenica, 17. kolovoza 2013.

                
        
Kratko o projektu 

Ovo je projekt mladih za mlade i unaprijeđenje položaja mladih u zajednici u kojoj žive. Sudionici će u zajedničkom dijalogu „uklanjati barijere u zajednici“  iz kojih dolaze, kroz 4 modula (edukacije i projektne zadatke) radit će se na uklanjanju prepreka koje stoje na putu uključivanja mladih u javni život zajednice u kojoj žive i procese političkog odlučivanja. Kroz edukacije, koje će se održati u sva 4 grada, mladi i politički predstavnici će biti osposobljeni za „strukturirani dijalog“ s mladima, metodom uključivanja mladih kroz dijalog. Metoda konzultiranja mladih je prihvaćena  u svim institucijama EU – od EU Komisije, EU Parlamenta i EU Vijeća, a nedavno i u Hrvatskoj. Ovakav pristup je poželjan i definiran u Strategiji za mlade EU. Želimo „strukturirani dijalog“ primijeniti i na lokalnom nivou. 
Neki od ciljeva i rezultata projekta su:

1.  Ciljevi  projekta: 

·  unaprijediti društveni položaj mladih, odnosno uključiti mlade, potaknuti sudjelovanje mladih u javnom životu zajednice, a posebno u procese donošenja političkih odluka. 

· osnažiti sve sudionike za aktivnu participaciju u javnom životu zajednice i političkom odlučivanju kroz neformalnu edukaciju 

· steći kompetencije  za uspješnu participaciju

· steći kompetencije za dijalog i druge metode zagovaranja interesa mladih i partnerski odnos s mladima  kroz metodu „strukturiranog dijaloga“  

· steći kompetencije za uspješno predstavljanje problema mladih u javnosti, pred medijima  

· steći komunikacijske vještine na materinjem i stranom jeziku

· steći socijalne i građanske kompetencije

· potaknuti inicijativnost i poduzetnost  

2. Očekivani rezultati : 

· unaprijeđenje političke/građanske kulture mladih, kao i političkih predstavnika i djelatnika koji rade s mladima

· „alati“ za provedbu participacije kao što su upute i obrasci za „funkcioniranje lokalne demokracije“, protokol/obrazac  za izradu „user-friendly budget report for youth“ / „Proračun za mlade“ za svaki grad/občinu 

· unaprjeđenje kompetencija za uspješno pregovaranje i zagovaranje interesa mladih

· protokol za uspješno predstavljanje mladih u javnosti, pred medijima i pred političkim predstavnicima  

 -  „deklaracija o suradnji između mladih i političkih predstavnika“ - sadržavat će zaštitne procedure i etičke norme koje će osiguravati „strukturirani dijalog s mladima“

Što očekujemo od sudionika?

· Aktivno sudjelovanje u provedbi projekta, u svim aktivnostima predviđenima projektom;

· Vaše ideje, kreativnost i mišljenje su nam važni;
· Iskoristite priliku da u neformalnom okruženju utječete na promjene;
· Važno je da Vaša iskustva stečena na projektu i prije njega podijelite s drugim mladima;
· Želimo da „uklonite barijere“ koje stoje između mladih i onih koji odlučuju o životima mladih;
· Iskoristite priliku i pokažite drugima što znate i kako živite;

· Želimo da budete aktivni sudionici projekta;
Sudionici projekta: 
1. mladi iz gradova/občina partnera, od 15 do 30 godina -  6 za svaki grad, od kojih je 3 muškog i  3 ženskog roda; 
2. mlađi članovi predstavničkog/izvršnog tijela gradova/sudionika i/ili osobe sklone zagovaranju interesa mladih - 2 iz svakog grada, po mogućnosti 1 iz vladajuće stranke/koalicije i 1 iz oporbe; 
3. djelatnici gradskih/občinskih uprava koji pretežito rade s mladima – 1 iz svakog grada
SVI SUDIONICI ĆE DOBITI POTVRDU O STEČENIM KOMPETENCIJAMA  - YOUTHPASS IZ KOJEGA ĆE BITI VIDLJIVO ZA ŠTO SU OSPOSOBLJENI 

Ključne kompetencije:

1. Komunikacija na materinjem jeziku – mladi će jačati sposobnost da izraze i interpetiraju koncepte, misli, činjenice i mišljenja, verbalno i pisano, u različitom kulturnom i socijalnom kontekstu

2. Komunikacija na stranom jeziku – interkulturno razumijevanje, učenje slovenskog i hrvatskog kao stranog jezika, u govoru, pismu i čitanju.

3. Digitalne kompetencije – uključuje pouzdanu i kritičku uporabu informacija koje koriste informacijski mediji. Osnovne vještine baratanja informacijskom tehnologijom. 

4. Učiti kako učiti – sposobnost da se unaprijede sposobnosti učenja

5. Društvene i civilne kompetencije – razumijevanje i uporaba društvenih kompetencija kroz razne oblike ponašanja, posebno cvilne vještine (razumijevanje demokracije, pravde, jednakosti, državljanstva, građanskih prava..)

6. Osjećaj za inicijativu i poduzetništvo - razviti sposobnost da se ideja pretvori u stvarnost..uvidjeti  što je potrebno da pretvorimo ideju u prilike, uz etičke vrijednosti i promociju dobrog raspolaganja

7. Kulturno izražavanje i svijest – kreativno izražavanje ideja, iskustava i emocija kroz razne medije. 

Tablica aktivnosti predviđenih projektom (sažeto):        
	Aktivnost
	Datum
	Mjesto
	Trajanje 
	Sudionici
	Zadaci/potrebne kompetencije

	Pripremni sastanak koordinatora projekta
	13.09.2013.
	Opatija
	 1 dan
	Koordinatori projekta
	Dogovor oko konačnih datuma, potpisivanje međupartnerskog sporazuma

	Priprema za 1. modul

- priprema materijala za modul.1 


	Tijekom 08./ 09./2013.

	Opatija

(partneri u svojim gradovima/občinama)
	7 dana
	Koordinatori projekta/(svi)
	Pripremiti materijale i procedure za izradu proračuna

	Modul 1. Funkcioniranje lokalne demokracije, procesi i zakonski okviri za izradu  „proračuna“, izrada obrasca za „proračun za mlade“
	Kraj 10./2013. početak 11./2013.
	    Crikvenica
	Četvrtak popodne,  petak, subota ujutro
	Svi
	Radionice zahtjevaju minimalnu pismenost, sposobnost rada u grupi, kreativnost (grafički izražaj, pisanu kreativnost) i poduzetnost

	Priprema za Modul 2. – odabir problema za provedbu kampanje
	10./2013. do 01./ 2014. 
	     Opatija (partneri u svojim gradovima)
	                 7 dana
	Svi/mladi iz Opatije
	Održati radionicu, tribinu za mlade, odabrati problem za koji će se pripremiti kampanja

	Modul 2. Zagovaranje interesa mladih, hodogram za izradu kampanje
	Kraj 01./2014., početak 02./ 2014. 
	Ajdovščina (SI)
	Četvrtak popodne,  petak, subota ujutro
	Svi
	Radionice zahtjevaju minimalnu pismenost, sposobnost rada u grupi, kreativnost (grafički izražaj, pisanu kreativnost) i poduzetnost i sl. 

	Provedba kampanje u gradu/občini 
	Od 02./2014. do kraja 03./2014.
	Opatija (partneri u svojim gradovima) 
	Od 02./2014. do kraja 03./2014., poveremeno 
	Svi/mladi iz Opatije
	Provedba kampanje zahtijeva osobni angažman, lobiranje, umrežavanje,  sposobnost rada u grupi, kreativnost (grafički izražaj, pisanu kreativnost) i poduzetnost


	Priprema za Modul 3. Analiza provedbe kampanje, priprema prezentacije                                 
	Kraj 03/2014. 
	Opatija
	Radionica i sl. 1 do 2 dana
	SvI/mladi iz kampanje
	Sposobnost rada u grupi, kreativnost (grafički izražaj, pisanu kreativnost) i poduzetnost

	Modul 3. Prezentacija rezultata kampanje (interesa, problema općenito) pred medijima i političkim predstavnicima
	Kraj 03./14. Početak 04/14.
	Opatija (partneri u svojim gradovima) 
	 Četvrtak popodne,  petak, subota ujutro                                                                                                                                                                                                                                                                                                                                           
	Svi/mladi
	Sposobnost rada u grupi, kreativnost (grafički izražaj, pisanu kreativnost) i poduzetnost, usmeno izražavanje

	Priprema za modul 4. – priprema sadržaja „deklaracije“, evaluacija projekta
	04./2014. 
	Opatija
	Radionica/okrugli stol...prikupljanje mišljenja i sl. 1 do 2 dana
	Svi
	Radionice zahtjevaju minimalnu pismenost, sposobnost rada u grupi, kreativnost (grafički izražaj, pisanu kreativnost) i poduzetnost

	Modul 4. „Pregovarački stol“ prezentacija problema,interesa pred gradonačelnicima,medijima i političkim predstavnicima, potpisivanje „deklaracije“
	04./05.2014.
	Kidričevo (partneri u svojim gradovima) 
	 Četvrtak popodne,  petak (tijek „sastanka“), subota ujutro     (izlaganje , pregovaranje uživo pred gr., potpisivanje)                                                                                                                                                                                                                                                                                                                                      
	Svi/mladi
	Sposobnost rada u grupi, kreativnost (grafički izražaj, pisanu kreativnost) i poduzetnost, usmeno izražavanje


	Prezentacija rezultata projekta po gradovima
	05./06./2014.
	Svi gradovi partneri
	4 dana
	Koordinatori/prema interesu drugi sudionici

